Paltis (Amata)
Paltis – upelis šiaurės Lietuvoje, Panevėžio ir Pasvalio rajonuose; Amatos dešinysis intakas (Lėvens baseinas). Prasideda pamiškėje prie Mantvydų kaimo, teka šiaurės kryptimi miško pakraščiu, mišku ir dirbamais laukais pro Gailiūnus, Medikonius ir Mikoliškį, įteka į Amatą 3,9 km nuo jos žiočių. Beveik visa upelio vaga reguliuota. Upėvardis siejamas su latv. palts, palte („valka, klanas, bala“), toliau – su palios („balos, šlapynė“).